Ark
Store norske leksikon,Språk og litteratur,Litterære institusjoner,Bokhandel
Ark Bokhandel AS er Norges største bokhandelkjede og eies av bokkonsernet Gyldendal ASA. Ved utgangen av 2019 omfattet Ark-kjeden 151 butikker og netthandelen ark.no. Den store hovedvekten av utsalgene (121) er butikker i kjøpesenter. Kjeden har litt over 1000 medarbeidere.
Ark ble opprettet i 2001. Grunnlaget for kjeden var Gyldendals kjøp av en del bokhandler i Libris-kjeden i 1999–2000, blant annet F. Beyer Bok- og Papirhandel i Bergen, F. Bruns Bokhandel i Trondheim, Dahls Bokhandel i Molde og Erik Qvist Bok- og Papirhandel i Oslo.I løpet av 2017 mistet ARK bokutsalgene på Oslo lufthavn Gardermoen til Tanum-kjeden. For å kompensere for tapet, kjøpte ARK samme år 25 butikker fra Notabene-kjeden for noe over 100 millioner kroner.De totale driftsinntektene i 2020 var på 1,7 milliarder kroner, en økning på 300 millioner fra året før.John Tørres Thuv var administrerende direktør i ARK fra 2008 til 2015. I november 2015 overtok Linda Frid Andresen som ny direktør i bokhandelkjeden da John Tørres Thuv overtok stillingen som konsernsjef i Gyldendal ASA etter Geir Mork. Sommeren 2021 ble Gøril Joys Johnsen ansatt som ny direktør for kjeden. Les mer i Store norske leksikon bokhandel Gyldendal ASA Eksterne lenker Arks nettside Gyldendal ASAs nettside